
Koonj Nest, otthon két főre

Kulcsszavak: Tiny House; fenntarthatóság; tervpályázat
Csapatunk terve a „Volume Zero – Tiny House Competition 2023” versenyre készült. A tervezési feladat egy 300 négyzetláb (27.8 négyzetméter) bruttó alapterületet meg nem haladó lakóépület tervezése volt, mely két fő lakhatását tudja biztosítani. A lakásnak az alapvető szükségletek kiegészítése mellett nappalival, rekreációs térrel és dolgozószobával is rendelkeznie kellett. A feladathoz egy elszegényedett egyedülálló szülő és gyermeke részére terveztünk otthont. A belső terek kialakításánál figyeltünk arra, hogy mindkét félnek saját privát tere alakulhasson ki, valamint a lakás minden pontja megfelelő megvilágítást kapjon. A kialakult épület egy fa borításos, fa könnyűszerkezetes lakóépület lett, mely önmagában telepíthető szinte bármilyen környezetbe, akár egy panelház tetejére is, kihasználva a nehezen hasznosítható területeket.



